നോയ്ഡയിലെ 40 നില ഭവന സമുച്ചയം പൊളിക്കണമെന്ന് സുപ്രീംകോടതി ഫ്ലാറ്റുടമകള്ക്ക് നിര്മാണ കമ്ബനി നഷ്ടപരിഹാരം നല്കണം ന്യൂഡല്ഹി: 900 ഫ്ലാറ്റുകളും 40 നിലകളുമുള്ള ഡല്ഹിക്കടുത്ത നോയ്ഡയിലെ കൂറ്റന് സൂപ്പര്ടെക് ഇരട്ട ടവര് ഭവനസമുച്ചയം തകര്ക്കാന് സുപ്രീംകോടതി ഉത്തരവിട്ടു. അനധികൃത നിര്മാണത്തിന് ഉത്തരവാദികളായ നോയ്ഡ ഉദ്യോഗസ്ഥരെ വിചാരണ ചെയ്യാനും ജസ്റ്റിസ് ഡി.വൈ. ചന്ദ്രചൂഡ് അധ്യക്ഷനായ ബെഞ്ച് ഉത്തരവിട്ടു. ഇവിടെ ഫ്ലാറ്റുകള് വാങ്ങിയവര്ക്ക് രണ്ടു മാസത്തിനകം മുടക്കിയ തുക തിരിച്ചുനല്കണം. മൂന്നു മാസത്തിനകം കെട്ടിടം സുരക്ഷിതമായി പൊളിക്കാനുള്ള ചെലവ് സൂപ്പര്ടെക് വഹിക്കണമെന്നും വിധിയിലുണ്ട്. കേരളത്തിലെ മരട് ഫ്ലാറ്റുകള് പൊളിക്കാനുള്ള സുപ്രീംകോടതി വിധികൂടി ഉദ്ധരിച്ചാണ് സുപ്രീംകോടതി 2014ലെ അലഹബാദ് ഹൈകോടതി വിധി ശരിവെച്ചത്. മരടില്നിന്ന് വ്യത്യസ്തമായി നോയ്ഡയില് ഫ്ലാറ്റ് വാങ്ങിയവര്തന്നെ നിര്മാണത്തിലെ നിയമവിരുദ്ധമായ നടപടികള് ചൂണ്ടിക്കാട്ടിയിരുന്നു. അനുമതി നല്കിയ പ്ലാനിെന്റ പകര്പ്പ് തങ്ങള്ക്ക് നല്കിയില്ലെന്ന് ഫ്ലാറ്റ് വാങ്ങിയവര് പരാതിപ്പെട്ടപ്പോള് അത് സമര്പ്പിക്കാന് നോയ്ഡ അധികാരികളോട് ആവശ്യെപ്പട്ടിരുന്നു. അതിന് അവര്ക്ക് കഴിയാതിരുന്നത് സുപ്രീംകോടതിയെ ചൊടിപ്പിച്ചു. ഹരിത മേഖലയില് ഇത്രയും വലിയ നിര്മാണ പ്രവൃത്തി അനുവദിച്ചതെങ്ങനെയെന്നും സുപ്രീംകോടതി ചോദിച്ചു. നോയ്ഡ അധികാരികളും നിര്മാണ ലോബിയും തമ്മില് ഒത്തുകളിച്ച നിരവധി ഉദാഹരണങ്ങളുണ്ടെന്നും നിയമവിരുദ്ധ നിര്മാണങ്ങള് കര്ശനമായി നേരിടണമെന്നും സുപ്രീംകോടതി വിധിയില് വ്യക്തമാക്കി.മഹാനഗരങ്ങളില് അനധികൃത നിര്മാണങ്ങളുെട വന്വര്ധനയുണ്ടെന്ന് ഉത്തരവില് ചൂണ്ടിക്കാട്ടി. പെരുകുന്ന ജനത്തെ പാര്പ്പിക്കാന് താമസസൗകര്യം ആവശ്യമാണെങ്കിലും പരിസ്ഥിതിസംരക്ഷണവും താമസക്കാരുടെ സുരക്ഷയും കണക്കിലെടുക്കണം. പരിസ്ഥിതിക്ക് അപകടവും സുരക്ഷമാനദണ്ഡങ്ങള്ക്ക് ദോഷവും വരുത്തുന്ന തരത്തില് നഗരാസൂത്രണത്തിെന്റ അടിസ്ഥാനത്തെ തകര്ക്കുന്നതാണ് ഇത്തരം നിര്മാണപ്രവര്ത്തനങ്ങളെന്ന് സുപ്രീംകോടതി കുറ്റപ്പെടുത്തി. വിധിക്കെതിരെ പുനഃപരിേശാധന ഹരജി സമര്പ്പിക്കുമെന്ന് നിര്മാതാക്കള് പ്രതികരിച്ചു.